นายกรัฐมนตรี ทดลองนั่งรถไฟฟ้า BTS จากสถานีสนามกีฬาแห่งชาติถึงสถานีบางหว้า ก่อนรับฟังข้อมูลการเดินเรือคลองภาษีเจริญ
นายกรัฐมนตรี ทดลองนั่งรถไฟฟ้า BTS จากสถานีสนามกีฬาแห่งชาติถึงสถานีบางหว้า ก่อนรับฟังข้อมูลการเดินเรือคลองภาษีเจริญ

พลเอก ประยุทธ์ จันทร์โอชา นายกรัฐมนตรีพร้อมคณะผู้บริหาร กทม. ตรวจเยี่ยมระบบขนส่งมวลชน BTS โดยทดลองนั้งจากสถานีสนามกีฬาแห่งชาติ ไปยังสถานีบางหว้าและเดินทางต่อโดยใช้ทางเดินยกระดับ หรือ สกายวอร์ค ก่อนจะรับฟังบรรยายข้อมูลการเดินเรือคลองภาษีเจริญ เส้นทางส่วนต่อขยายไปวัดกำแพงบางจาก และแผนงานการพัฒนาการเดินเรือในคลองภาษีดจริญ และส่วนต่อขยายในอนาคตบริเวณท่าเรือตากสิน-เพชรเกษม (บางหว้า) และลงเรือที่ท่าเรือสะพานตากสินไปยังท่าเรือวัดกำแพงบางจากระยะทาง 2.5 กม.จากนั้นเดินทางต่อไปยังวัดอินทาราม (บางยี่เรือ) เพื่อตรวจเยี่ยมโครงการฟื้นวิถีชีวิตชุมชนคลองบางหลวงผ่านการท่องเที่ยวย่านประวิตศาตร์กรุงธนบุรี

สำหรับโครงการเดินเรือในคลองภาษีเจริญอยู่ในระยะทดลองโดยให้บริการประชาชน โดยไม่เก็บค่าโดยสารทุกวันหยุดเสาร์-อาทิตย์และวันหยุดนขัตฤกษ์ ตั่งแต่เวลา 08.00-18.00 น. โดยมีเรือออกทุก 30 นาที ซึ่งจะวิ่งผ่านสถานที่ท่องเที่ยวสำคัญเช่น ตลาดคลองบางหลวง บ้านศิลปิน และชุมชนร้านค้าโบราณ เป็นต้น